Die iPhone X, wat verlede jaar uitgereik is, kry vanjaar ’n goedkoper kleinboet, die iPhone Xc. Foto: Unsplash
Dit is glo die meer bekostigbare kleinboet van die bestaande iPhone X, wat ’n jaar gelede die lig gesien het.
Na wat berig word is die Xc goedkoper as die X omdat die meer bekostigbare LCD-tegnologie eerder as die X se OLED-tegnologie vir die skerm gebruik word.
Apple het ’n paar jaar gelede die iPhone 5c uitgereik, ook ’n goedkoper weergawe van sy vlagskip-naamgenoot.
Die maatskappy sal ook na verwagting die nuutste weergawe van sy bedryfstelsels vir slimfone, slimhorlosies en Mac-rekenaars Woensdag aankondig.
’n Nuwe platform waarop jy jou slimfoon, slimhorlosie en oorfone koordloos kan herlaai, word ook verwag. Dit gaan glo die AirPower genoem word.